《次韵明仲畦字韵诗》
宋代·刘子翚

祝融散仙在西溪，此老平生无町畦。
一日不见十日恨，绿稻渺渺吞幽思。
细红时浇垒块胸，跣行笑逆泠然风。
意消万事如燎发，小醉扶头须半月。
叩梧林谷为呼号，隐几乾坤有超越。
自怜顽钝不可鞭，挽之欲置名流边。
长言为我澡袢暑，洒目万线琮琤悬。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。